平山堂雜言
作者：梅堯臣
朝代：宋

paragraphs: 蕪城之北大明寺，闢堂高爽趣廣而意厖。
歐陽公經始曰平山，山之迤邐蒼翠隔大江。
天清日明了了見峯嶺，已勝謝朓齪齪遠視於一窗。
亦笑煬帝造樓摘星放螢火，錦帆落檣旗建杠。
我今乃來偶同二三友，得句欲霜鍾撞。
却思公之文字世莫雙，舉酒一使長咽慢肌高揭鼓笛腔，萬古有作心胸降。